section_heading: Životopis
paragraph_text: U rujnu 2006., Efraim Zuroff, jedan od članova Centra Simon Wiesenthal kopirao je presudu iz 1942. koja govori da su Képíró i četrnaest drugih pripadnika Mađarske vojske odgovorni za Novosadsku raciju koja se dogodila 1942. Osuđen je na deset godina zatvora, ali je kasnije utvrđeno da je takva, neosnovana, presuda imala za cilj da se njome krivica vojnog vrha prebaci na niže postavljene. Stoga je 1944. oslobođen krivice, proglašen neosuđivanim i vraćen mu je čin. Boreći se protiv komunističke sovjetske najezde, 1944. se povlači u Austriju, U mađarskim arhivima ne postoji izvorna presuda o tome da ga je, kako neki tvrde, godine 1946., komunistički režim u Mađarskoj u izočnosti osudio na četrnaest godina zatvora. Képíró se 1994. vratio u Budimpeštu, pošto su mu mađarski diplomati obećali da će u zemlji imati mira. Sve do 2006. nije bio opažen, ali ga je tada netko prijavio Centru Wiesenthal, koji je za otkrivanje svakog "ratnog zločinca" obećao po 10.000 eura. "Most Wanted Nazis", Bridget Johnson, About.com, 25. studenoga 2014., pristupljeno 22. siječnja 2016.